पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की दूसरी लहर कहर बरपा रही है। कई परिवारों के सारे सदस्य कोरोना की चपेट में आ रहे है। ऐसे लोगों को खाना मिलने में कोई परेशानी न हो, इसके लिए शहर की संस्थाओं के साथ- साथ होटल और रेस्टोरेंट भी आगे आए हैं। इसी कड़ी में होटल व्यावसायी ने भी कोविड मरीजों की मदद के लिए हाथ बढ़ाए हैं। बाहरी राज्यों से आकर शहर के अस्पतालों में इलाज करवा रहे मरीजों के साथ- साथ उनके परिजनों को भी खाना मुहैया करवाया जा रहा है। उनसे न तो खाने का कोई पैसा लिया जा रहा है और न ही डिलीवर करने का चार्ज। यह प्रयास इसलिए किया जा रहा है कि अगर किसी कोरोना मरीज का परिवार खाना बनाने में असमर्थ हैं तो वह खाली पेट न सोए। इसके लिए विभिन्न संस्थाओं, होटल्स और लोगों ने हेल्पलाइन नंबर भी जारी किए है। ये संस्थाएं ब्रेकफास्ट, लंच और डिनर पहंुचा रही है।
तीनों टाइम खाना पहुंचाने के नहीं लिए जा रहे कोई चार्जेस, स्टाफ ही निभा रहा डिलीवरी की जिम्मेदारी
साफ-सफाई और हाईजीन का रखा जा रहा पूरा ध्यान
शहर के दो होटल मरीजों को फ्री में दोपहर और रात का खाना पहुंचा रहे है। होटल व्यावसायी अरविंदर सिंह और जसदीप सिंह ने कहा कि सारा देश कोविड संक्रमण से जूझ रहा है। ऐसे में हमारा फर्ज बनता है कि हम लोगों की मदद करें। मरीजों और उनके पारिवारिक सदस्यों को कोविड की वजह से किसी भी तरह की कोई परेशानी न हो इसलिए हम अपने स्टाफ के साथ मिल कर खाना बनाकर लोगों तक पहुंचा रहे है। खाना बनाते समय साफ- सफाई और हाईजीन का ख्याल रखा जा रहा है और स्टॉफ की मदद से ही खाना लोगों के घरों तक पहुंचाया जा रहा है। रोजाना 100 लोगों को मदद दी जा रही है।
‘बाबा नानक दी जिन्नी सेवा, ओनी करी जा रहे हां’
टांडा रोड पर कारोबारी जिम्मी गुप्ता का कहना है कि यह समय लोगों की मदद करने का है। इसलिए दूसरे शहरों से जो लोग कोविड मरीज के साथ इलाज के लिए जालंधर आए हैं, उनके लिए खाने का प्रबंध किया गया है। जो खाना वो खुद खा रहे हैं, वही खाना सिविल अस्पताल में मरीजों के लिए पहुंचाया जा रहा है। इसके लिए उन्होंने सोशल मीडिया के साथ- साथ अस्पतालों में भी अपना नंबर दिया है ताकि जरूरतमंद इस सुविधा का फायदा उठा सके। इसके साथ ही वो कोविड मरीजों के घर तक भी खाना पहुंचा रहे है। खाना बनाते समय व डिलीवर करते समय सुरक्षा का भी पूरा ध्यान रखा जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn